CONCACAF Gold kup 2015.
CONCACAF Gold kup 2015. bilo je 13. po redu nogometno takmičenje CONCACAF Gold kupa odnosno 23. po redu CONCACAF regionalno prvenstvo koje se održalo u Kanadi i Sjedinjenim Američkim Državama od 7. do 26. jula 2015. godine. Meksiko je u finalnoj utakmici bio uspješniji od Jamajke rezultatom 3–1 te sedmi put u svojoj historiji osvojio šampionsku titulu CONCACAF Gold kupa odnosno 10. ubrajajući cjelokupno CONCACAF prvenstvo. Treće mjesto osvojila je Panama pobijedivši u utakmici za treće mjesto domaćina Sjedinjene Američke Države.